गवर्नमेंट गर्ल्स कॉलेज में लगा कैंप, 50 लड़कियों ने किया ब्लड डोनेट
किसीने ठीक ही कहा है कि बेटियां किसी भी फील्ड में बेटों से कम नहीं हैं। कुछ इसी कहावत को सही करने के लिए सोमवार को सेक्टर-14 के गवर्नमेंट गर्ल्स कॉलेज की लड़कियों ने कॉलेज में ब्लड डोनेशन कैंप आयोजित किया। कैंप में कॉलेज की लड़कियों ने बढ़चढ़ कर भाग लिया। कुल 50 लड़कियों ने जनरल अस्पताल से आई डॉक्टरों की टीम के देखरेख ब्लड डोनेट किया। डोनर्स के लिए इस मौके पर रिफ्रेशमेंट की भी सुविधा थी। कैंप का आयोजन सुबह 9 बजे से लेकर दोपहर 2 बजे तक किया गया। इस मौके पर पहली बार ब्लड डोनेट कर रही बीए फर्स्ट ईयर की स्टूडेंट पूजा ने बताया कि उनके खून से किसी भी जरूरतमंद की जिंदगी बच सकती है और इसी उद्देश्य से उन्होंने ब्लड डोनेट करना आज से शुरू किया है। वह एनसीसी स्टूडेंट भी हैं। वहीं, एमकॉम फाइनल ईयर की स्टूडेंट अंकिता ने बताया कि वह 5वीं बार ब्लड डोनेट कर रही हैं। उनके परिवार के सदस्य भी इसके लिए उन्हें काफी प्रेरित करते हैं। कैंप में कालेज स्टूडेंट, स्टाफ मेंबर्स एनएसएस विद्यार्थियों ने भाग लिया। कैंप एनएसएस इंचार्ज अंजु शर्मा, तारा जयंत एनसीसी इंचार्ज डाॅ. हरवंदना ने लगवाया।
hin_Deva hin_Deva